Document ID: 32001R2066

32001R2066
L 278/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2066/2001 НА КОМИСИЯТА
от 22 октомври 2001 година
за изменение на Регламент (ЕО) № 1622/2000 по отношение на използването на лизозим в лозаро-винарските продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), последно изменен с Регламент (ЕО) № 2826/2000 (2), и по-специално член 46 от него,
като има предвид, че:
(1)
Приложение IV към Регламент (ЕО) № 1493/1999 позволява добавяне на лизозим към съответните лозаро-винарски продукти.
(2)
Регламент (ЕО) № 1622/2000 на Комисията от 24 юли 2000 г. относно определяне на някои подробни правила за прилагане на Регламент (ЕО) № 1493/1999 относно общата организация на пазара на вино и за установяване на кодекс на Общността на енологичните практики и обработки (3), последно изменен с Регламент (ЕО) № 1655/2001 (4), регламентира, по-специално, границите и изискванията към използването на някои вещества, разрешени с Регламент (ЕО) № 1493/1999. Границите на използване са определени в приложение IV.
(3)
Опитите, свързани с използването на лизозим във винификацията, извършвани от две държави-членки, показаха че прибавянето на това вещество допринася съществено за стабилизирането на вината и позволява производство на качествени вина с намалено съдържание на серен диоксид. Поради тези причини следва да се разреши неговото използване и да се определят граничните стойности в съответствие с технологичните изисквания, разкрити по време на експериментите.
(4)
Регламент (ЕО) № 1622/2000 съответно трябва да бъде изменен, за да позволи използването на лизозим в изпълнение на критериите за чистота, определени от Директива 96/77/ЕО на Комисията от 2 декември 1996 г. за установяване на специфични критерии за чистота на хранителните добавки, различни от оцветителите и подсладителите (5), последно изменена с Директива 2001/30/ЕО (6).
(5)
Управителният комитет по виното не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1622/2000 се изменя, както следва:
1.
Добавя се следният член 11а:
„Член 11а
Лизозим
Лизозим, чието използване се предвижда в точка 1, буква с) и точка 3, буква щб) от приложение IV към Регламент (ЕО) № 1493/1999, може да се използва само ако отговаря на изискванията, определени в приложение VIIIа към настоящия регламент.“
2.
В таблицата в приложение IV се прибавя следният ред:
„Лизозим (1)
500 mg/l (7)
500 mg/l (7)
3.
Добавя се приложение VIIIа, чийто текст фигурира в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 октомври 2001 година.

Labels: 0
17
6